O antreprenoare din România a pierdut 500.000 de euro în 2020 din cauza pandemiei: "Nu înțeleg de ce nu suntem pe lista de vaccinare".
Corina Macri a avut în 2020 încasări mai mici cu 500.000 de euro. De la începutul pandemiei, a renunțat la 50% dintre angajați. Ca să nu pună lacătul pe ușă, Corina s-a orientat spre serviciile de delivery.
Vaccinarea în România merge în ritm de melc. Asta îi revoltă pe antreprenori, care sperau la o redresare a economiei.Corina Macri administrează o pensiune și un restaurant în Timișoara. A crezut că dacă domeniul HoReCa a fost primul închis, va fi și primul la vaccin, dar s-a înselat. Nici acum nu știe exact, când se va putea vaccina."Industria noastră, a ospitalității, este considerată cel mai periculos factor de risc, din acest punct de vedere, pentru că este singura industrie care a fost închisă alternativ, dar restricționată din 14 martie și în ziua de azi. Și dacă se consideră că suntem un factor de risc, n-am înțeles de ce nu ne regăsim pe acea listă de vaccinare", a spus Corina Macri, manager Casa del Sole.Corina i-a trimis și un memoriu lui Valeriu Gheorghiță, șeful campaniei de vaccinare. Cere ca domeniul HoReCa să fie inclus pe lista prioritară, la imunizare, pentru că vaccinul i-ar redresa businessul și i-ar proteja angajații."Suntem expuși mult mai mult decât ceilalți. Lucrăm cu furnizori, comisionari, ne aprovizionăm din locații mult mai periculoase. Oamenii noștri livrează marfa, la clienți acasă", a spus Corina Macri.Dincolo de riscul la care sunt expuși, angajații se gândesc și la baniFiecare zi de întârziere a vaccinului înseamnă pentru Jan, prelungirea crizei.Lucrează de 5 ani, ca barman, dar niciodată nu i-a fost atât de greu, ca acum.De aproape un an lucrează pe un program redus și trăiește cu 900 de lei pe lună."Nici nu am găsit locuri în altă parte, fiind o cerere foarte mare și personal foarte mult rămânând în șomaj, nu au fost nici locuri de muncă în alte direcții. Așa că am fost oarecum, forțați să rămânem o foarte mare parte pe șomaj", a spus Jan Dobrican, barman.